

Projekts „**Ūdenssaimniecības attīstība Tukuma novada Lestenes pagasta Lestenes ciemā**”

**SIA “Komunālserviss TILDe”** 2013.gada 25.septembrī noslē­dza vienošanos ar Centrālo finanšu un līgumu aģentūru (turpmāk – CFLA) par Eiropas Reģionālā attīstības fonda līdzfinansējuma piešķiršanu projekta „Ūdenssaimniecības attīstība Tukuma novada Lestenes pagasta Lestenes ciemā” (Vienošanās Nr.3DP/3.4.1.1.0/13/APIA/CFLA/136/ 111) ar ieviešanas ilgumu 15 mēneši.

Projekta mērķis ir droša dzeramā ūdens ieguves nodrošināšana ilgtermiņā, pazemes ūdeņu aizsardzība, notekūdeņu plūsmas nodrošināšana, kanalizācijas sistēmas paplašināšana un kvalitatīva notekūdeņu attīrīšana.

Līgums par būvdarbu veikšanu ir noslēgts ar piegādātāju apvienību SIA „Amatnieks” un SIA „Tukuma nami”, paredzot darbus veikt līdz novembra mēnesim. Darbi tiek veikti saskaņā ar SIA „FirmaL4” izstrādāto tehnisko projektu. Objektam ir piesaistīts būvuzraugs Gundars Kūla.

Projekta ietvaros ir veikta artēziskās akas „Pienotava” tamponāža, uzsākti polietilēna kanalizācijas sūkņu stacijas izbūves darbi, jaunu notekūdeņu attīrīšanas iekārtu izbūves darbi, veikta vecās NAI apkalpošanas ēkas demontāža. Vēl plānots izbūvēt apkalpes ēku – nojumi stacionārajam dīzeļģeneratoram, kā arī iegādāties jaunu dīzeļģeneratoru.

Sakarā ar ietaupījumu, kas radās būvniecības iepirkuma rezultātā, projekta ietvaros plānots veikt papildus darbus - 227 metru ūdensvada tīklu sacilpojuma izbūvi.

Projekta kopējās izmaksas ir Ls 181 656,09, kopējās at­tiecināmās izmaksas - Ls 150 129,00, no kurām Eiropas reģionālā attīstības fonda līdzfinansējums – Ls 127 609,65.

*Sagatavots 08.08.2014.*

*Attīstības nodaļas projektu direktore Zane Siliņa*



Projekts „**Ūdenssaimniecības attīstība Tukuma novada Lestenes pagasta Lestenes ciemā**”

**SIA “Komunālserviss TILDe”** 2013.gada 25.septembrī noslē­dza vienošanos ar Centrālo finanšu un līgumu aģentūru (turpmāk – CFLA) par Eiropas Reģionālā attīstības fonda līdzfinansējuma piešķiršanu projekta „Ūdenssaimniecības attīstība Tukuma novada Lestenes pagasta Lestenes ciemā” (Vienošanās Nr.3DP/3.4.1.1.0/13/APIA/CFLA/136/ 111) ar ieviešanas ilgumu 15 mēneši.

Projekta mērķis ir droša dzeramā ūdens ieguves nodrošināšana ilgtermiņā, pazemes ūdeņu aizsardzība, notekūdeņu plūsmas nodrošināšana, kanalizācijas sistēmas paplašināšana un kvalitatīva notekūdeņu attīrīšana.

Līgums par būvdarbu veikšanu ir noslēgts ar piegādātāju apvienību SIA „Amatnieks” un SIA „Tukuma nami”, paredzot darbus veikt līdz novembra mēnesim. Darbi tiek veikti saskaņā ar SIA „FirmaL4” izstrādāto tehnisko projektu. Objektam ir piesaistīts būvuzraugs Gundars Kūla.

Sakarā ar ietaupījumu, kas radās būvniecības iepirkuma rezultātā, veikti grozījumi vienošanās ar CFLA par papildus apjoma – 227 metru ūdensvada tīklu sacilpojuma izbūvi Lestenes ciemā. Lai darbi noritētu ātrāk, tika izsludināts apvienotais iepirkums par projektēšanas un būvniecības darbu veikšanu. Tā rezultātā noslēgts līgums ar SIA „Amatnieks”.

Šobrīd ir pabeigti visi plānotie darbi: veikta artēziskās akas „Pienotava” tamponāža, izbūvēta kanalizācijas sūkņu stacija, jaunas notekūdeņu attīrīšanas iekārtas, apkalpes ēka – nojume stacionārajam dīzeļģeneratoram un ūdensvada sacilpojums, kā arī veikta vecās NAI apkalpošanas ēkas demontāža un iegādāts dīzeļģenerators.

Projekta kopējās izmaksas ir 225 926,14 euro, kopējās at­tiecināmās izmaksas – 212 054,16 euro, no kurām Eiropas reģionālā attīstības fonda līdzfinansējums – 180 246,04 euro.

*Sagatavots 24.10.2014.*

*Zane Siliņa*